Presidenti Putin parashtron planet për të vazhduar udhëheqjen e Rusisë
Presidenti popullor mund të bëhet kryeministër dhe pastaj të garojë përsëri për president
Tri muaj para zgjedhjeve parlamentare në Rusi dhe 6 muaj para zgjedhjeve presidenciale, nuk është e qartë se kush mund ta zëvendësojë Presidentin, Vladimir Putin. Ndoshta askush. Kushtetuta e Rusisë nuk e lejon Presidentin Putin të kandidojë për një mandat të tretë. Ai vetë i ka hedhur poshtë spekulimet se ai mund të tentojë të ndryshojë kushtetutën për të qendruar në atë post. Por agjenti popullor i KGB-së ka thënë se nuk e përjashton mundësinë për t’u bërë kryeministër. Skena i përngjan asaj të periudhës sovjetike. Një kongres i madh partie dhe një audiencë mirënjohëse që duartroket gjatë fjalimit të presidentit. Është tetori i 2007-tës, nuk janë komunistët, por Partia Rusia e Bashkuar pro-Kremlinit dhe Presidenti Vladimir Putin që janë në epiqendër. Presidenti Putin thotë se do të përfaqësojë partinë e tij në zgjedhjet e dhjetorit dhe se mund të bëhet kryeministër pasi t’i përfundojë mandati në mars. Analistët thonë se vendimi i Vladimir Putinit nuk ka të ngjarë t’i garantojë partisë së tij shumicën dërmuese në zgjedhjet parlamentare të dhjetorit. Kjo do të thotë se Duma e ardhëshme, dhoma e ulët e parlamentit të Rusisë, do të jetë edhe më pro Kremlinit. Nikolai Petrov i Fondacionit Karnegi në Moskë thotë: Ndërkohë, një tjetër lëvizjeje politike, koalicionit të opozitës “Rusia Tjetër” i është refuzuar e drejta për të marrë pjesë në zgjedhjet e ardhëshme. Autoritetet thonë se kjo lëvizje nuk ka ndjekur kriteret e regjistrimit në bazë të ligjit të ri për partitë politike. Udhëheqësi i koalicionit, ish kampioni botëror i shahut, Gerri Kasparov, thotë se do të konkurojë për postin e presidentit, edhe në qoftë se lëvizja e tij nuk arin të zërë vend në dhomën e ulët të Parlamentit të Rusisë. ". Shanset e Gerri Kasparovit duken të pakta. Anketat e kohëve të fundit të opinionit tregojnë se popullariteti Vladimir Putinit mes rusëve i kalon 80 përqindët. Vladimir Putinit i njihet merita e kryerjes së reformave tejet të nevojshme të ekonomisë dhe vendosjes së stabilitetit politik në Rusi. Aktualisht Rusia ka një rritje të ndjeshme ekonomike si rezultat i ngritjes së çmimeve të naftës. Analistët thonë se kjo është edhe arsyeja kryesore për popullaritetin e zotit Putin. Kritikët thonë se një arsye tjetër është se opozita nuk ka qënë e aftë të kritikojë me efikasitet politikat e Kremlinit, sepse pjesa më e madhe e medias ruse kontrollohet nga shteti. Perëndimi e ka akuzuar vazhdimisht Moskën se i ka kthyer mbrapsht liritë demokratike, duke kufizuar mundësitë e opozitës dhe lirinë e fjalës. Gjashtë muaj para se t’i përfundonte afati, Vladimir Putini emëroi papritur ekonomistin 66-vjeçar, Viktor Zubkov, Kryeministër të vendit. Menjëherë pas këtij emërimi, zoti Zubkov, i cili njihet për besnikërinë e tij nga zotit Putin, tha se do të konkuronte për postin e presidentit. Tri javë më pas zoti Putin th ase mund të bëhej kryeministër nën presidentin e ri. Analistët thonë se një skenar i tillë mund t’u shërbejë të gjithëve, publikut rus dhe Perëndimit. Pa ndryshuar kushtetutën, ai i krijon mundësi zotit Putin të qendrojë në pushtet edhe për një mandat të tretë, pa shkelur ndonjë ligj dhe i hap rrugën atij të konkurojë përsëri për postin e presidentit në 2012-tën, gjë që tashmë e ka sugjeruar Partia “Rusia e Bashkuar”. //RD//